b'\n_START_ARTICLE_\nFreeDOS\n_START_SECTION_\nIstorija ir distribucijos\n_START_PARAGRAPH_\nKai Microsoft 1994\xc2\xa0m. parei\xc5\xa1k\xc4\x97, kad MS-DOS palaikymas ir pardavimas nutraukiamas, buvo prad\xc4\x97ta kurti FreeDOS. Iki dabar vis dar aktyvios DOS distribucijos liko tik trys: FreeDOS, OpenDOS ir DR-DOS.\n_START_SECTION_\nPana\xc5\xa1umai su MS-DOS\n_START_PARAGRAPH_\nFreeDOS yra susijusi su MS-DOS ir siekia b\xc5\xabti MS-DOS pakaitalu nuo tada, kai MS-DOS projektas nutrauktas._NEWLINE_FreeDOS dalinai atstoja MS-DOS, netgi leisdama paleisti Windows ankstyvas versijas i\xc5\xa1 sav\xc4\x99s._NEWLINE_FreeDOS turi kelet\xc4\x85 patobulinim\xc5\xb3 palyginus su MS-DOS, b\xc5\xabtent: ATA, FAT32, LBA, TSR, ASPI ir kiti.\n_START_SECTION_\nSuderinamumas\n_START_PARAGRAPH_\nGerai veikia Windows 1.0 ir Windows 2.0, bet Windows 3.x veikimas problemati\xc5\xa1kas. Windows 9x ir ME yra labai glaud\xc5\xbeiai susij\xc4\x99 su MS-DOS, tod\xc4\x97l visi\xc5\xa1kai neveikia FreeDOS pagrindu, ta\xc4\x8diau FreeDOS galima \xc4\xafra\xc5\xa1yti \xc4\xaf t\xc4\x85 pat\xc4\xaf disk\xc4\x85 ir paleisti naudojant GRUB arba LILO._NEWLINE_Windows NT ir XP turi nuosav\xc4\x85 paleidimo program\xc4\x85 ir FreeDOS gali b\xc5\xabti \xc4\xaftraukta \xc4\xaf boot.ini ir taip paleista.\n_START_SECTION_\nFreeDOS 32\n_START_PARAGRAPH_\nFreeDOS 32 yra atskiras projektas su savais tikslais. FreeDOS siekia atkurti MS-DOS 6.22, o FreeDOS 32 siekia \xc5\xbeengti toliau ir i\xc5\xa1pl\xc4\x97sti/papildyti/patobulinti FreeDOS galimybes. Kol kas \xc5\xa1is projektas labai ankstyvos stadijos.\n_START_SECTION_\nGrafin\xc4\x97s aplinkos\n_START_PARAGRAPH_\nEgzistuoja kelios su FreeDOS suderinamos grafin\xc4\x97s aplinkos. 16 bit\xc5\xb3 grafin\xc4\x97 aplinka OpenGEM buvo aktyviai vystoma iki 2008 met\xc5\xb3. SEAL (32 bit\xc5\xb3 grafin\xc4\x97 aplinka) nebuvo atnaujinta nuo 2003 m. Daugiaplatform\xc4\x97, daugiaveiksmi\xc5\xa1kum\xc4\x85 palaikanti darbalaukio aplinka Qube taip pat neb\xc4\x97ra tobulinama.'